SL Uradni list Evropske unije C 62/20

Obvestilo glede preferencialnih sporazumov za diagonalno kumulacijo porekla med Skupnostjo, zahodnim Balkanom in Turčijo

(2009/C 62/07)

V okviru stabilizacijsko-pridružitvenega procesa (SPP) je Evropska skupnost sklenila stabilizacijsko-pridružitvene sporazume (SPS) z državami zahodnega Balkana (Albanijo, Bosno in Hercegovino, Hrvaško, Nekdanjo jugoslovansko republiko Makedonijo, Črno goro in Srbijo). Stabilizacijsko-pridružitvena sporazuma s Hrvaško in Nekdanjo jugoslovansko republiko Makedonijo sta že začela veljati. Do začetka veljavnosti SPS se uporabljajo začasni sporazumi o trgovini in trgovinskih zadevah, sklenjeni z Albanijo, Bosno in Hercegovino ter Črno goro.

Člena 3 in 4 protokolov o definiciji pojma „izdelki s poreklom“ in načinih upravnega sodelovanja pri uporabi stabilizacijsko-pridružitvenih sporazumov ali začasnih sporazumov, ki jih je Evropska skupnost sklenila z Albanijo (1), Bosno in Hercegovino, Nekdanjo jugoslovansko republiko Makedonijo (2) in Črno goro predvidevajo diagonalno kumulacijo porekla med zadevnimi stranmi (3), in za izdelke, zajete v Sklepu št. 1/95 Skupnega odbora ES-Turčija, s Turčijo (4).

V skladu z odstavkom 4 navedenih členov se Skupnost in zadevne države preko Evropske komisije medsebojno obvestijo o sporazumih, ki so jih sklenile z drugimi državami, in z njimi povezanih pravilih glede porekla. Evropska komisija nato v seriji C Uradnega lista Evropske unije objavi datum, od katerega se za izdelke, ki izpolnjujejo zahtevane pogoje, uporablja diagonalna kumulacija iz navedenih členov. To je namen tega obvestila.

Opozarjamo, da se kumulacija lahko uporablja samo, če so države končne izdelave in končnega namembnega kraja sklenile sporazume o prosti trgovini, ki vsebujejo enaka pravila glede porekla, z vsemi državami, ki sodelujejo pri pridobitvi statusa izdelka s poreklom, to pomeni z vsemi državami, iz katerih izhajajo uporabljeni materiali. Materiale, ki izhajajo iz države, ki ni sklenila sporazuma z državami končne izdelave ali končnega namembnega kraja, je treba obravnavati kot materiale brez porekla.

Spodnja razpredelnica kaže stanje držav, ki so vključene v kumulacijo, z navedbo datumov začetka veljavnosti povezanih protokolov o poreklu blaga in njihovih sprememb. Diagonalna kumulacija se lahko uporablja, če je država končnega namembnega kraja članica Evropske unije ali za izdelke, zajete v Sklepu št. 1/95 skupnega odbora ES-Turčija, Turčija.

Oznake ISO alfa 2 za države v razpredelnici so:

— Albanija AL — Bosna in Hercegovina BA — Nekdanja jugoslovanska republika Makedonija MK (5) — Črna gora ME — Srbija RS — Turčija TR

To sporočilo bo po potrebi posodobljeno.

Datum začetka uporabe protokolov o pravilih o poreklu, ki predvidevajo diagonalno kumulacijo, med Skupnostjo, Albanijo, Bosno in Hercegovino, Nekdanjo jugoslovansko republiko Makedonijo, Črno goro, Srbijo in Turčijo

EU TR (6) AL 1.1.2007 BA 1.7.2008 MK 1.1.2007 ME 1.1.2008 RS — Legenda: — Začasni sporazum še ni začel veljati.

(1) Protokol, kakor je bil nadomeščen s Prilogo VII k Protokolu k Začasnemu sporazumu zaradi upoštevanja pristopa Bolgarije in Romunije k Evropski uniji.

(2) Protokol, kakor je bil nadomeščen s Prilogo IX k Protokolu k Začasnemu sporazumu zaradi upoštevanja pristopa Bolgarije in Romunije k Evropski uniji.

(3) Protokol k SPS s Hrvaško o definiciji pojma „izdelki s poreklom“ in načinih upravnega sodelovanja (ki ga je zaradi upoštevanja pristopa Bolgarije in Romunije nadomestila Priloga X) ne predvideva diagonalne kumulacije. Začasni sporazum s Srbijo se še ne uporablja. Trgovina s carinskim območjem Kosova ni zajeta v nobenem SPS ali začasnem sporazumu.

(4) Turčija bo mogoče sodelovala pri sistemu diagonalne kumulacije porekla, ki zajema Evropsko skupnost in države zahodnega Balkana, če bodo njeni sporazumi z državami zahodnega Balkana predvidevali diagonalno kumulacijo porekla.

(5) Oznaka ISO 3166. Začasna oznaka, ki nima nobene zveze s končno oznako za to državo, ki bo sporazumno določena po zaključku pogajanj, ki trenutno potekajo v okviru Združenih narodov.

(6) Veljavni sporazumi med Turčijo in nekaterimi državami zahodnega Balkana (AL, BA, MK) predvidevajo le dvostransko kumulacijo. Te države se trenutno dogovarjajo o postopku za spremembo protokolov o poreklu v skladu s SPS+ kumulacijo.

Legenda: